Document ID: /fineweb-2-swissfilter-quality_10-filterrobots/filtered/01392.jsonl.gz/5

A prostitúció gyakorlásának helye Genfben
Genfben számos helyen végezhető szexmunka: az utcán (pl. a Boulevard Helvétique vagy a Pâquis negyed), az erotikus masszázsszalonokban, eszkortügynökségeken keresztül, vagy önállóan, online vagy a nyomtatott sajtóban megjelenő hirdetések útján.
A prostitúció gyakorlása közterületen – azaz az utcán – Genf teljes területén engedélyezett, iskolák, vallási helyek, temetők, kórházak, parkok, játszóterek, a tömegközlekedési hálózat megállói, nyilvános vécék, nyilvánosság számára hozzáférhető helyek, valamint parkolók közelében azonban tilos ez a tevékenység.
Noha a prostituált leszólítása engedélyezett, a közterületen történő szexuális tevékenység tilos és bünteti a törvény. (svájci büntetőtörvénykönyv 198. cikkelye)
Genfben egyetlen zóna létezik, ahol tiltott a prostitúció gyakorlása, a Boulevard Helvétique-től délre elterülő Les Tranchées városrészben (ld. térkép)